**Törtel Roma Nemzetiségi Önkormányzata**

**2747 Törtel, Szent István tér 1.**

**JEGYZŐKÖNYV**

**Törtel Roma Nemzetiségi Önkormányzata Képviselő-testületének**

**2018. július 30-án megtartott rendkívüli ülésén ülésén**

**Határozatok száma: 16/2018. (VII.30.)**

**Törtel, 2018. július 30.**

**Jegyzőkönyv**

**Készült:** Törtel Roma Nemzetiségi Önkormányzata 2018. július 30-án megtartott rendkívüli ülésén.

**Helye:** Törtel Község Önkormányzat Polgármesteri Hivatalának Tanácskozó terme. (2747 Törtel, Szent István tér 1.)

**Völgyi Rudolf György a Roma Nemzetiségi Önkormányzat elnöke** tisztelettel köszönti Dr. Tóth Ágnes jegyzőt, a Törtel Roma Nemzetiségi Önkormányzat Képviselő tagjait, majd az ülést megnyitja.

Megállapítja, hogy a Roma Nemzetiségi Önkormányzat Képviselő-testülete 3 fő jelenlétével határozatképes.

Jegyzőkönyvvezetőnek felkéri Szabó Martin általános ügyintézőt, majd kéri a Képviselő-testület jóváhagyó szavazatát. A Roma Nemzetiségi Önkormányzat Képviselő-testülete egyhangú 3 igen szavazattal egyetért a jegyzőkönyvvezető személyével.

A napirendi pontokra a következőképpen tesz javaslatot:

**Nyilvános ülés**

**Napirendi pont Előadó**

|  |  |  |
| --- | --- | --- |
| 1. Előterjesztés Burai János képviselői mandátumról való lemondása tárgyában 2. Egyebek |  | Völgyi Rudolf György  elnök  Völgyi Rudolf György  elnök |

**Völgyi Rudolf György a Roma Nemzetiségi Önkormányzat elnöke** kéri a Képviselő-testület tagjait a mai ülés napirendi pontjának elfogadására. A Roma Nemzetiségi Önkormányzat Képviselő-testületének tagjai a mai ülés napirendjének megtárgyalását egyhangú szavazással jóváhagyják.

1. **Napirendi pont**

**Dr. Tóth Ágnes jegyző**:

Tájékoztatja a Képviselő-testületet, hogy Burai János roma nemzetiségi önkormányzati képviselő a 2014. október 12-i nemzetiségi önkormányzati képviselők választásán, mandátumot szerzett a Törteli Roma Nemzetiségi Önkormányzat Képviselő-testületében. A megválasztott nemzetiségi képviselő mandátumáról 2018. július hó 23. napjával lemondott.

A nemzetiségi jogairól szóló 2011.évi CLXXIX. törvény (a továbbiakban: Nj tv.) 102.§. (1) bekezdés e) pontja alapján a települési nemzetiségi önkormányzati képviselő megbízatása megszűnik a lemondásával.

Az Nj tv. 68.§.(1) bekezdése kimondja: „Ha a települési nemzetiségi önkormányzati képviselő helye üresedik meg, helyére a következő legtöbb szavazatot elért jelölt lép.”

A Helyi Választási Bizottság a települési roma nemzetiségi önkormányzati képviselők 2014. október hó 12. napján megtartott általános választására hat képviselőjelöltet vett nyilvántartásban. A listán a következő legtöbb szavazatot elért Mészáros Sándor 16 érvényes szavazat és Burai Miklós 16 érvényes szavazat, Völgyi György 15 érvényes szavazat.

A nemzetiségek jogairól szóló 2011. évi CLXXIX. törvény 69. (2) bekezdése alapján ha a képviselők száma a képviselő-testület, közgyűlés működéséhez szükséges létszám alá csökken, akkor az üres helyekre időközi választást kell kitűzni. Jelen esetben a 2 fő testületi

taggal a testület működéshez szükséges létszáma megvan, így az üres helyekre időközi választást kiírni nem kell, még akkor sem, ha esetleg a listán soron következő tagok nem vállalják a megbízást.

Ez a Helyi Választási Bizottság határozatával kerül majd megállapításra.

Megkérem Völgyi Rudolf György Elnök urat, hogy az alábbi határozati javaslatot tegye föl szavazásra.

**Törtel Roma Nemzetiségi Önkormányzat……/2018. (VII. 30.) határozati javaslat**

**Burai János képviselői mandátumról való lemondása tárgyában**

A Törteli Roma Nemzetiségi Önkormányzat Képviselő-testülete a nemzetiségek jogairól szóló 2011. évi CLXXIX. törvény 102. § (2) bekezdése szerinti jogkörében eljárva rögzíti a Törteli Roma Nemzetiségi Önkormányzat képviselőjének, Burai János 2747 Törtel, Táncsics Mihály út 8. szám alatti lakosnak 2018. július 23. nappal képviselői megbízatása (a nemzetiségek jogairól szóló 2011. évi CLXXIX. törvény 102. § (1) bekezdés e) pontjába- lemondás - és a (6) bekezdése b) pontjába – írásbeli lemondása átadása időpontjával - foglaltak jogán) való megszűnését.

Felelős: Völgyi Rudolf György Elnök

Határidő: 2018. július 31.

Határozatról értesítést kap:

- Törteli Roma Nemzetiségi Önkormányzat Képviselő-testülete Elnöke és Tagja (H)

- Burai János lemondott nemzetiségi önkormányzati képviselő

- Törteli Helyi Választási Bizottság Elnöke (Helyben)

- Pest Megyei Kormányhivatal Törvényességi Felügyeleti és Hatósági Főosztálya

- Godó Tibor polgármester (Helyben)

- Dr. Tóth Ágnes jegyző és általa

- Pintérné Veres Ildikó Gazdasági csoport Vezető

- Irattár

**Völgyi Rudolf György a Roma Nemzetiségi Önkormányzat elnöke** kéri a Roma Nemzetiségi Önkormányzat Képviselő-testületének tagjait a témakörhöz kapcsolódó hozzászólások, vélemények közzétételére.

Tekintettel arra, hogy a napirendi pontot illetően a Képviselő-testület tagjai részéről kérdés, vélemény és hozzászólás nem érkezett, **Völgyi Rudolf György a Roma Nemzetiségi Önkormányzat elnöke** szavazásra kéri a Képviselő-testület tagjait, akik 3 igen szavazattal az alábbi határozatot hozzák:

**Törtel Roma Nemzetiségi Önkormányzata**

**16/2018. (VII.30.) határozata**

**Burai János képviselői mandátumról való lemondása tárgyában**

A Törteli Roma Nemzetiségi Önkormányzat Képviselő-testülete a nemzetiségek jogairól szóló 2011. évi CLXXIX. törvény 102. § (2) bekezdése szerinti jogkörében eljárva rögzíti a Törteli Roma Nemzetiségi Önkormányzat képviselőjének, Burai János 2747 Törtel, Táncsics Mihály út 8. szám alatti lakosnak 2018. július 23. nappal képviselői megbízatása (a nemzetiségek jogairól szóló 2011. évi CLXXIX. törvény 102. § (1) bekezdés e) pontjába- lemondás - és a (6) bekezdése b) pontjába – írásbeli lemondása átadása időpontjával - foglaltak jogán) való megszűnését.

Határidő: azonnal

Felelős: Völgyi Rudolf György elnök

Határozatról értesítést kap:

- Törteli Roma Nemzetiségi Önkormányzat Képviselő-testülete Elnöke és Tagja (H)

- Burai János lemondott nemzetiségi önkormányzati képviselő

- Törteli Helyi Választási Bizottság Elnöke (Helyben)

- Pest Megyei Kormányhivatal Törvényességi Felügyeleti és Hatósági Főosztálya

- Godó Tibor polgármester (Helyben)

- Dr. Tóth Ágnes jegyző és általa

- Pintérné Veres Ildikó Gazdasági csoport Vezető

- Irattár

1. **Napirendi pont**

Egyebek.

Tekintettel arra, hogy a Képviselő-testület tagjai részéről a mai ülés napirendi pontjaival kapcsolatos további kérdés, észrevétel nem érkezett, **Völgyi Rudolf György a Roma Nemzetiségi Önkormányzat elnöke** megköszöni a munkát, majd az ülést befejezettnek tekinti 9 óra 05 perckor.

Kmf.

Völgyi Rudolf György Határ László

Nemzetiségi Önkormányzat elnöke Jegyzőkönyv hitelesítő